પરંતુ શિકારી આખો દિવસ ભૂખ્યો અને તરસ્યો ત્યાં બેસી રહ્યો એટલે અજાણતા જ તેનો ઉપવાસ પણ થઈ ગયો અને તે જે વૃક્ષ પર બેઠા બેઠા વૃક્ષના પર્ણો તોડીને નીચે નાંખતો હતો ત્યાં જમીનમાં શિવલીંગ હતું એટલે ભગવાન શિવની પૂજા પણ થઈ ગઈ. આવી રીતે તે શિકારીનું શિવરાત્રીનું વ્રત પણ સંપન્ન થઈ ગયું. તો વ્રતના કારણે શિકારી પર શિવકૃપા વરસી અને શિવકૃપાના પરિણામે તેનું મન પાપ મુક્ત અને નિર્મળ બની ગયું અને તેણે ત્રણેય હરણ પરિવારોને છોડી દિધા. શિકારી ભૂતકાળમાં પોતાના દ્વારા થયેલી નિર્દોષ જીવોની હત્યાથી ખુબ જ દુઃખી હતો, અને ત્યાં જ ભગવાન શિવ પ્રગટ થયા અને ભગવાને કહ્યું કે વત્સ હવેથી તારે આ કામ નહી કરવું પડે. શિકારીએ ભગવાન શિવને કહ્યું કે પ્રભુ મારા જેવા પાપી પર તમારી આટલી બધી કૃપા કેવી રીતે થઈ?